Կիմ Գո Ըն

Կիմ Գո Ըն (հանգըլ՝ 김고은, ), հարավկորեական դերասանուհի։ Նրա առաջին էկրանային դերը եղել է քննադատորեն հայտնի «Մուսա» (2012) ֆիլմը, և նրա համարձակ ու բնական կերպարը հաղթում է մի քանի մրցանակներ։ Դրանից հետո նա նկարահանվել է «Հրեշ» (2014) և «Չինական թաղամաս» (2015) քրեական թրիլերներում ու «Սուրը հիշում է ամեն ինչ» (2015) մարտարվեստային դրամայում։

Նրա առաջին դերը հեռուստասերիալներում սկսվում է «Պանիրը թակարդի մեջ» դորամայից, որը նրան մեծ հայտնիություն է բերում։ Այստեղ նա կատարում է գլխավոր հերոսուհու դերը։ Դորաման հեռարձակվել է 2016 թվականին։

Կենսագրություն 
1994 թվականին, երբ Գո Ընը 4 տարեկան էր, նրա ընտանիքը տեղափոխվում է Չինաստան, որտեղ նրանք ապրում են մոտավորապես 10 տարի։ Քանի որ նա կորեական կրթության մեջ ոչ մի բարդությունների չի հանդիպում, ռեժիսոր Ջոնգ Չոն Ուն ասում է.

Կիմ Գո Ընը բնությունից շատ հետաքրքրասեր ու համարձակ աղջիկ է։ Նա չի տրվում ուրիշի ազդեցությանը, նա ողջամիտ մարդ է։ Նրան հնարավոր չի ստիպել անել ինչ- որ բան, միայն այն բանի համար, որ անում է մեկ ուրիշը։ Մենք միասին հաճախ ենք նայել ռեժիսոր Չեն Կայգեի ֆիլմերը, ու ամեն դիտման ժամանակ, նա լալիս էր ու ասում, որ ցանկանում է դառնալ ռեժիսոր ու ստեղծել նմանատիպ ֆիլմեր։

Նա ընդունվում է «Կորեայի Ազգային արվեստի համալսարան»-ի թատերական բաժին։

Կարիերա 
2012 թվականին «Մուսա» ֆիլմում, Կիմը անհայտությունից նետվում է գործողությունների կենտրոն, քանի որ կատարում է ավագ դպրոցի աշակերտուհի 17-ամյա Ըն Գյոյի դերը, որը հայտնվում է երկու տղամարդկանց զգացմունքների կենտրոնում։ 21 տարեկան Գո Ընը, ով դեռևս չէր նկարահանվել հեռուստադրամայում, նկարահանվում է ոչ այնքան աննշան դերով։ Նա մինչ այդ նկարահանվում էր ուսանողական կամ դպրոցական դրամաներում։ Նա հանդիպել է «Մուսա» ֆիլմի ռեժիսոր Ջոնգ Ջի Ուի հետ ընկերական շրջապատում, ու տեղյակ էլ չի եղել, որ անց են կացվում ֆիլմի լսումների փուլերը։ 
«Ես խոսում էի ռեժիսորի հետ լսումներից հետո։ Այնտեղ ժամանակ չկար, որ ես հասցնեմ պատրաստվել»,- ասել է Գո Ընը։

Նա ընտրվել է 300 դերասանուհիների միջից։ Քանի որ ֆիլմը ունի սադրիչ թեմատիկա, և ուղեկցվում է սեռական հարաբերությունների տեսարաններով, Կիմը նշել է, որ ամաչել է նկարահանվել, սակայն երբ սկսվել են նկարահանումները, նա իրեն ավելի համարձակ է զգացել։ Ջունգն ասել է, որ Կիմը բավականին աճել է ֆիլմում նկարահնվելու ժամանակ. «Նրա դեմքային արտահայտությունները վերջին եզրափակիչ տեսարաններում տարբերվում են ֆիլմի առաջին դրվագներից։ Ես ցանկանում էի գտնել այն պահերը, որոնցում նա գիտակցում է, թե ինչքան թանկ է իր և իր շրջապատի համար»։ Նրա այս ֆիլմում աշխատանքն, արժանացել է «Տարվա լավագւյն դերասանուհի» մրցանակին։

Կիմը իր մասնագիտության վերաբերյալ զգացմունքների մասին խոսելիս, ասել է. «Երբ ես առաջին անգամ կանգնեցի բեմի վրա, ես շատ հուզված էի, կարծում էի, որ դա կլինի շատ բարդ։ Բայց իմ երկրորդ փորձի ժամանակ, ես պարզապես հիացած էի, կարծես թևեր ունենայի մեջքիս ետևում։ Ես շարունակեցի լինել դերասան, քանի որ ցանկանում էի, միշտ զգալ այդ զգացումը»։ Ինչ վերաբերվում է նրա գովազդներում հայտնվելուն, նա ասել է. «Ես երբեք չեմ մտածել այլ տեղերում հայտնվելու մասին, երբ ընդունել եմ հաջորդ ֆիլմում նկարահանվելու առաջարկը։ Այն ինչ ինձ խանգարում է, դա գովազդների ազդեցությունն է իմ ֆիլմերի վրա»։

Չնայած, «Մուսա» ֆիլմին հաջորդող առաջարկներին, Կիմը որոշում է վերցնել երկու տարվա դադար ու ավարտել դպրոցն ու խաղալ բեմի վրա ու դրվագային կարճ ֆիլմում։ Նա վերադառնում է 2014 թվականին, ներկայացնելով իր յուրահատկությունը «Հրեշ» թրիլերում, որտեղ նա խաղում է մտովի հետամնաց կնոջ, ում երիտասարդ քրոջը դաժանաբար սպանել է սերիական մարդասպանը։ Նրա դժբախտությունն ու ջղայինությունը նրան բերում է հոգեկան խանգարման, ու նա որոշում է վրեժ լուծել։

2015 թվականին, նա և Կիմ Հյե Սուն նկարահանվում են 1980 թվականի ճապոնական «Մետաղադրամ պահող փոքրիկները» պատմվածքի հիման վրա նկարահանված կանացի «Չինական թաղամաս» ֆիլմում, որը պատմում է երկաթուղային կայարանում գտնվող մետաղադրամային պահարանում լքված փոքրիկ աղջկա մասին, որին գտնում է մի աղքատ կին ու տանում այլ որբերի մոտ, որոնք էլ նրան տալիս են Իրյոն անունը (պահարանի համարը)։ Կիմը հաջորդաբար նկարահանվում է մարտարվեստային «Սուրը հիշում է ամեն ինչ» ֆիլմում, որտեղ նա նկարահանվում է մոդել Ջոնգ Դո Յոնի հետ միասին։ Սրան հաջորդում է «Փաստաբան։ Կորած մարմին» ֆիլմը, որտեղ նա կատարում է նյարդային դատախազի դեր։ Կիմը իր հեռուստասերիալային առաջելույթը կատարել է «Պանիրը թակարդի մեջ» մալուխային դորամայում, որը նկարահանվել է համանուն մանգայի հիման վրա։

Ֆիլմագրություն

Ֆիլմեր

Հեռուստասերիալներ

Մրցանակներ ու պարգևներ

Աղբյուրներ

Ծանոթագրություններ 

1991 ծնունդներ
Հուլիսի 2 ծնունդներ
Հարավկորեացի դերասանուհիներ
Հարավկորեացի կինոդերասաններ
Հարավկորեացի կինոդերասանուհիներ
Հարավկորեացի մոդելներ
Հարավկորեացի հեռուստատեսային դերասանուհիներ